cyanic-selkie/wikianc huggingface dataset:
2010. gada ziemas olimpiskās spēles (6. diena)
Hokejs
Sieviešu turnīrs
Kamaniņas
03:00 - 05:15 - Divnieki, 1. un '''2. brauciens'''
Kērlings
19:00 - 22:00 - Sievietes
00:00 - 03:00 - Vīrieši
05:00 - 08:00 - Sievietes
Snovbords
23:05 - 01:45 - Vīrieši, akrobātika
03:15 - 04:15 - Vīrieši, akrobātika
05:15 - 06:15 - Vīrieši, akrobātika, fināls
Šorttreks
Sievietes, 500 metri, fināls
Viļuja
Viļuja ir upe Austrumsibīrijā, Ļenas lielākā pieteka. Viļujas garums ir 2650 km, bet baseina platība ir 454 000 km2. Upes baseinā ir 67 266 ezeri. Vidējā caurtece 600 — 1700 m3/s.
Drumlins
Drumlins (no ga — ‘maza grēda’) ir šaurs, līdz 5 km garš un 5-20 m augsts vaļņveida paugurs ar izteiktām nogāzēm. Drumlini veidojušies ledāja kustības laikā un ir orientēti ledāja plūsmas virzienā. Drumlini kopā ar tajā pašā virzienā vērstām šaurām un garām ieplakām veido plašus apvidus — drumlinu laukus. Ievērojamākais drumlinu lauks Latvijā ir Burtnieku drumlinu lauks (augstākais paugurs ir 92,6 m augstais Ķoņu kalns, valsts aizsardzībā atrodas dabas piemineklis Bēršu drumlini), kas plešas no Valmieras uz ziemeļrietumiem, iesniedzoties Igaunijas teritorijā. Cits drumlinu lauks atrodas uz dienvidiem no Austrumkursas augstienes Lietuvas pierobežā. Latvijā drumlinus parasti klāj tīrumi un ganības, bet šaurās un garās ieplakas starp tiem - meži, purvi un pļavas.
Zīverts
Zīverts (saīsinājums Sv) ir jonizējošā starojuma efektīvās un ekvivalentās dozas SI sistēmas mērvienība. Zīverta dimensija pamatmērvienībās ir J/kg = m2·s−2. Šī mērvienība tiek izmantota no 1979. gada.
Mērvienība nosaukta zviedru zinātnieka Rolfa Zīverta vārdā.
Zīvertam ir tāda pati dimensija kā absorbētās dozas mērvienībai — grejam, taču tas nenozīmē, ka efektīvā starojuma doza ir vienāda ar absorbēto dozu. Nosakot efektīvo dozu zīvertos, tiek ņemta vērā attiecīgā starojuma veida bioloģiskā iedarbība. Tādējādi efektīvā doza vienāda ar absorbēto dozu, kas pareizināta ar īpašu koeficientu, kas atkarīgs no jonizējošā starojuma veida un raksturo tās bioloģiskās iedarbības efektivitāti. Piemēram, gamma starojumam šis koeficients ir 1 (gamma stariem zīverts vienāds ar greju), bet alfa starojumam tas ir 20, jo alfa daļiņas ļoti intensīvi iedarbojas uz dzīviem audiem.
Apstarojot 1 kg vielas ar jonizējošo starojumu, kura ekvivalentā doza ir 1 Sv, tajā netieši rodas lādētas daļiņas ar 1 J lielu sākotnējo kinētisko enerģiju.
1 zīverts ir ļoti liela doza — gadā cilvēks no dabīgiem avotiem saņem apmēram 2,4 milizīvertus lielu starojuma dozu.
Dozas jaudu mēra zīvertos stundā (biežāk milizīvertos vai mikrozīvertos stundā). Jo lielāka ir apkārtējās vides objektu dozas jauda, jo lielāku starojuma dozu vienādā laikā cilvēks saņem.
Īsā laikā saņemot 3—5 Sv lielu dozu, 50% cilvēku mirst 1—2 mēnešu laikā kaulu smadzeņu bojājumu dēļ. 5—15 zīverti ir nāvējoši 10—20 dienu laikā zarnu trakta un plaušu bojājumu dēļ. Ja saņemtā doza ir lielāka par 15 Sv, nāve 50% gadījumu iestājas 1—5 dienu laikā no nervu sistēmas bojājumiem.
Mērvienību savstarpējā atbilstība
Agrāk ekvivalentās dozas mērīšanai izmantoja ārpussistēmas mērvienību remu (en — 'rentgena ekvivalents cilvēkam'), ko PSRS sauca par beru (ru — 'rentgena bioloģiskais ekvivalents'). 100 remu jeb beru atbilst 1 zīvertam.
Rentgenstariem, gamma stariem un bēta stariem var uzskatīt, ka 1 zīvertam atbilst 100 rentgenu jeb 1 rentgens atbilst 10 milizīvertiem.
TSC
TSC (saīsinājums no Telekomunikāciju Servisa Centrs; agrāk Trodeks) ir mobilo telefonu un viedierīču serviss, "LMT Retail & Logistics" zīmols.
Zīmols piederēja LMT meitasuzņēmumam "DT Mobile", 2013. gadā "DT Mobile" mainīja nosaukumu uz "LMT Retail & Logistics". Agrāk nodarbojās ar mobilo tālruņu un to aksesuāru, LMT, Amigo un Lattelecom pieslēgumu tirdzniecību, kas tagad nodota LMT zīmolam. Plašāks datortehnikas piedāvājums bija pieejams specializētajos Trodeks IT veikalos.
Lielā nātre
Lielā nātre (Urtica dioica) ir daudzgadīgs nātru dzimtas lakstaugs. Tā ir viena no vislabāk zināmām nātru ģints pārstāvēm. Lielās nātres dabiskā izplatības vieta ir Eiropa, Āzija, Ziemeļāfrika un Ziemeļamerika. Lielajai nātrei uz lapām un stublājiem ir dzeļmatiņi, kas, nonākot saskarē ar cilvēku vai citiem dzīvniekiem, injicē ādā histamīnu un citas ķīmiskas vielas, radot dedzinoši sāpīgas sajūtas. Augs tiek izmantots ārstniecībā un pārtikā.
Raksturojums
Šim augam ir ložņājošs, zarains saknenis. Stumbrs 60—110 cm augsts, neasi četršķautņains, stāvs, parasti nav zarains, dobs, apakšējā daļā gandrīz kails, vidus un augšdaļa klāta ar vienkāršiem matiņiem un dzeļmatiņiem, kas sevišķi biezi klāj stumbru mezglu vietās. Lapas olveida vai sirdsveida, 8—17 cm garas, 2,8 cm platas, 2,5—4,5 reizes garākas par kātiņiem, plātnes gals pakāpeniski nosmaiļots. Augšējās lapas parasti ir sirdsveida, vai nosmailinātas, ar noapaļotu pamatu. Lapu mala rupji zāģzobaina, ar dzeloni galā; lapu virspuse tumši zaļa, klāta ar vienkāršiem un dzeļošiem matiņiem, apakšpuse zaļa, vai pelēki zaļa, ar dzeļmatiņiem, kas atrodas uz dzīslām. Lapu kāti 0,5 — 8 cm gari, tievi, biezi klāti ar dzeļmatiņiem. Pielapes brīvas, ar gludu malu, plēvainas, ar smailu galotni, gar malām klātas ar vienkāršiem matiņiem, gaiši zaļas, līdz 12 mm garas un 1 — 1,5 cm platas. Ziedi viendzimuma, divmāju, sīki, zaļi, mazos kamoliņos, kas sakopoti nokarenās vai stāvās ziedkopās. Apziednis vienkāršs, ar 4 vienāda lieluma apziedņa lapām. Putekšņlapas ir 4, novietotas pret apziedņa daļām. Līdz ziedēšanai putekšnīcas ieliektas uz iekšu.
Ķīmiskais sastāvs
Lapas satur K, C, B2 vitamīnus, glikozīdu urticīnu, miecvielas, olbaltumvielas, karotinoīdus, skudrskābi, histamīnu, hlorofilu un dažādus mikroelementus — hromu, varu, mangānu, alumīniju, vanādiju, dzelzi. No lielās nātres lapām var iegūt tīru hlorofilu bez citu pigmentu piemaisījuma.
Saimnieciskā nozīme
Lielo nātru jaunos dzimumus pavasarī var lietot uzturā, lapās ir daudz olbaltumvielu, vitamīnu un minerālvielu. Sasmalcinātus augus izēdina cūkām un mājputniem. Var lietot kā skābbarību. Šķiedru ar izmantot audumu, virvju, tīklu un papīra izgatavošanai. No lapām iegūst zaļo krāsu. Nātres tautas medicīnā lieto pret reimatismu, caureju u.c. slimībām. Jaunos augus ir līdz 700 mg karotīna, 130 mg C vitamīna, daudz olbaltumvielu, kālija, dzelzs un kalcija.
Nesējdaļiņas
Daļiņu fizikā kvantu lauku teorija, ko dēvē par standartmodeli, apraksta stipro kodolspēku, vājo kodolspēku un elektromagnētisko spēku - fundamentālās mijiedarbības. Katrai mijiedarbībai ir savas nesējdaļiņas.
Visas mijiedarbību nesējdaļiņas ir bozoni. Gluoni ir stiprā kodolspēka nesējdaļiņas. Fotoni ir elektromagnētiskā spēka nesējdaļiņas. W un Z bozoni ir vājā kodolspēka nesējdaļiņas.
Ja arī ceturtajai fundamentālajai mijiedarbībai - gravitācijai - ir nesējdaļiņas, tās varētu būt gravitoni. Gravitons ir hipotētiska daļiņa, jo eksperimentāli nav pierādīta tā esamība. Gravitoni nav Standartmodeļa sastāvdaļa.
Standartmodelis paredz arī piekto mijiedarbību - Higsa lauku, kura nesējdaļiņa būtu Higsa bozons. Higsa lauks, iespējams, piešķir masu visām pārējām daļiņām.
Livonijas ordeņa mestri
Livonijas ordeņa mestri bija Livonijas Ordeņa virspavēlnieki, līdz 1526. gadam pakļāvās Vācu ordeņa lielmestriem. Rezidēja Rīgas pilī (1237—1297, 1340—1481), Vīlandes pilī (1297—1340), Cēsu pilī (1481—1562).
Kolka
Ciema nosaukums
Ciema nosaukums Kolka (liv), saistāms ar Baltijas somu valodās izplatītu vārdu: tas pielīdzināms igauņu — kolgas, kolk, somu kolkka — kakts, stūris, nostūris, igauņu valodā sastopama arī nozīme — jūras līcis. Tomēr lībiešu valodā šis vārds zināms tikai kā vietvārds, tādēļ pieļaujams, ka "Kolka" ir igauņu izcelsmes nosaukums. Bet lībiešu lietotais Kolkasraga apzīmējums Kūolka nana burtiski tulkojams kā "Kolkas deguns".
Vēsture
Kolka ir sens Kurzemes lībiešu ciems. Pirmās ziņas par Kolkas ragu (Tumisnis) ir no Vikingu laikiem un tas pieminēts uzrakstā uz Mervalas rūnu akmens. Pēc dažu vēsturnieku domām, ap 1050. gadu kāds katoļu misionārs pēc dāņu iebrukuma Kursā zemesragā esot uzcēlis baznīcu. Pēc 1161. gada ķēniņš Ābels iecēla Dānijas Lundas baznīcas kanoniķi Ernemordu par Kurzemes bīskapu.
Līdz 13. gadsimtam Rojas apvidus atradās līvu apdzīvotās Vanemas zemē. Rakstu avotos pirmo reizi minēta 1387. gadā Rīgas arhibīskapa ziņojumā kā osta un tirdzniecības centrs, kad tā kopā ar Roņu salu piederēja pie Rīgas domkapitula Dundagas draudzes novada. 1434. gadā novadu pievienoja Kurzemes bīskapijas zemēm.
Kolkas baznīcu un pie tās esošo ciemu Krimas kara laikā 1855. gadā iznīcināja angļu karakuģis. Kolkā 1935. gadā bija 343 iedzīvotāji. 1945. gadā Kolka kļuva par jaunizveidotā Kolkas ciema (vēlāk — pagasta) centru. Par lielāku apdzīvoto vietu Kolka izveidojās pēckara gados, kad tā kļuva par zvejnieku kolhoza «Brīvais zvejnieks» centru (1974. gadā apvienojies ar Rojas kolhozu «Banga»).
Infrastruktūra
Kolkā atrodas pamatskola, mūzikas skola, tautas nams, bibliotēka, pasts, līvu centrs «Kūolka», luterāņu, katoļu un pareizticīgo baznīcas.
Iedzīvotāju skaita izmaiņas
Esošajās robežās, pēc CSP un OSP datiem.
Suga
Suga (no liv — 'radinieks, radniecība, veids' vai et — 'dzimums, cilts' ; la) ir taksonomijas vienība, kurā apvieno visus dzīvnieku, putnu, augu, sēņu, ķērpju u.c. īpatņus ar vienādām pazīmēm. Vienas sugas pārstāvji savā starpā var pāroties un radīt auglīgus pēcnācējus. Tikai retos gadījumos var pāroties un radīt pēcnācējus divas dažādas sugas, bet šīm sugām noteikti ir jābūt no vienas ģints un pēcnācēji vairumā gadījumu nebūs auglīgi, tos sauc par hibrīdiem , kad divu dažādu sugu pēcnācējs savukārt spēj vairoties, runa ir par himēru.
Konkrētas sugas apdzīvo noteiktus areālus — teritorijas, kurās tā spēj izdzīvot. Areāli laiku pa laikam mainās atkarībā no klimata izmaiņām.
Dolska
Dolska ir pilsēta Polijā, Lielpolijas vojevodistē uz dienvidiem no Sremas. Rakstos (Gņezno bullā) pirmoreiz minēta 1136. gadā. Līdz 1797. gadam pilsēta bija baznīcas īpašums.
Kontaktdakša
Kontaktdakša jeb spraudkontakts ir izjaucamā elektrokontaktu savienojuma daļa, ko pievieno elektrības kabelim vai vadam, lai to varētu iespraust kontaktligzdā. Vienkāršrunā kontaktdakšu dažkārt dēvē par štepseli (no de — 'korķis') vai štekeri (Stecker).
Vēsture
Pirmo kontaktdakšu izgudroja amerikāņu zinātnieks Hārvijs Habels. Savu izgudrojumu viņš patentēja 1804. gadā.
Uzbūve
Kontaktdakša sastāv no vismaz diviem (tādēļ to sauc par "dakšu") metāla stienīšiem, kam ir spailes elektrības vadu pieslēgšanai, un no izolējoša plastmasas korpusa. Biežāk stienīšu ir trīs, jo trešo izmanto sazemēšanai, bet trīsfāzu kontaktdakšām — četri vai pieci (piekto izmanto neitrāles vada pievienošanai). Kontaktdakšas var būt izjaucamas un neizjaucamas.
Cosworth
Cosworth ir Apvienotās Karalistes uzņēmums, kas ražo iekšdedzes dzinējus autosportam. Firma dibināta Londonā 1958. gadā. Cosworth ir divi biroji - viens Nortemptonā un viens Torensas pilsētā ASV. Cosworth ražo dzinējus WRC, Superbike un Formula 1 čempionātiem.
Vēsture
Kopš 1963. gada Cosworth piegādāja dzinējus Formula 1 komandām. . gadā tos izmantoja Williams un Toro Rosso komandas, tomēr nākamajā gadā abas šīs komandas beidza sadarbību ar Cosworth un šis vārds pēc 43 gadiem pazuda no F1. . gadā Cosworth atgriezīsies šajā čempionātā, piegādājot motorus Campos, Manor un US F1 komandām.
Cosworth ilgu laiku bija neatkarīga kompānija, vēlāk kļuva par United Engineering Industries meitasuzņēmumu, tad astoņus gadus bija Vickers plc sastāvdaļa. 1998. gadā Vickers pārdeva Cosworth Volkswagen grupai, kura sadalīja uzņēmumu divās daļās: Cosworth Racing un Cosworth Technology. Volkswagen drīz pārdeva Cosworth Racing Ford kompānijai, ar kuru Cosworth sadarbojās ilgus gadus. 2004. gadā Ford pārdeva gan Cosworth, gan Jaguar Racing F1 komandu. uzņēmums tika pārdots Champ Car čempionāta vadītājiem Džeraldam Forsaitam un Kevinam Kalhovenam, kas pārsauca uzņēmumu par Cosworth Limited.
Ķēžu komutācija
Ķēžu komutācija ( - "savstarpēji" un mutare - "mainīties"), saukta arī par kanālu komutāciju, ir sakaru tīkla realizācijas veids, kurā katram savienojumam tiek izveidots atsevišķs pastāvīgs kanāls, t.i. saslēgta elektriskā ķēde starp diviem sakaru tīkla mezgliem. Praktiskajā realizācijā šis savienojums var nebūt fiziski saslēgta elektriskā ķēde, bet izmantota multipleksēšana vai pat izmantots pakešu komutācijas kanāls, taču savienojumam abos galos būs tādi parametri it kā būtu saslēgta fiziska elektriskā ķēde. Šādu komutāciju sauc par virtuālo ķēžu komutāciju.
Ķēžu komutācija nodrošina garantētus un nemainīgus savienojuma parametrus aizturi un frekvenču joslu. Tipisks ķēžu komutācijas piemērs ir analogais publiskais telefonu tīkls, kurā savienojums starp abonentu A un abonentu B tiek saslēgts nemainīgs uz visu savienojuma laiku, saslēdzot elektrisku ķēdi, kura vienkāršoti izskatās šādi: barošanas avots - centrāles komutācijas lauks - telefona līnija A - Abonenta A mikrofons - Abonenta A telefons (austiņa) - līnija A - centrāles komutācijas lauks - līnija B - tālāk analoģiski pie abonenta B.
Brankas
Brankas (agrāk — Lielupe) ir ciems Jelgavas novada Cenu pagastā. Izvietojies pagasta vidusdaļā Iecavas upes krastos pie autoceļa A8 10 km no novada centra Jelgavas un 37 km no Rīgas. Izveidojies kā viens no Latvijas ķieģeļrūpniecības centriem.
Ciemats strauji izauga padomju laikos, kad atsevišķu ķieģeļnīcu vietā 1963. gadā izveidoja būvkeramikas rūpnīcu «Spartaks» ar centru Ānē un cehiem Tetelē un Brankās. Brankas līdz 2003. gadam bija Cenu pagasta administratīvais centrs, tagad ciemā ir pašvaldības pakalpojumu centrs.
Iedzīvotāju skaita dinamika
Esošajās robežās, pēc CSP un OSP datiem.
Antikrists (filma)
"Antikrists" (en) ir 2009. gada šausmu filma, kuras režisors un scenārija autors ir Larss fon Trīrs. Filmā piedalās tikai divi aktieri: Šarlote Geinsbūra un Vilems Defo. Lai arī pamatā producēta Dānijā, filmas sadarbības producentu kompānijas nāk no vēl piecām valstīm.
Māstrihtas līgums
Māstrihtas līgums jeb 1992. gada 7. februāra Līgums par Eiropas Savienību ir līgums, ar kuru uz Eiropas Kopienas pamata tika nodibināta Eiropas Savienība, liekot pamatus tās koordinētai ārpolitikai, aizsardzībai, vienotai valūtai un ekonomikai.
Līgums ir ES primārais tiesību akts (līgums starp tās dalībvalstīm, kas nodibina noteiktās sadarbības formas).
Reičela Berija
Reičela Bārbra Berija (en) ir izdomāts tēls ASV televīzijas seriālā "Radīti skatuvei". Viņu attēlo aktrise Lija Mišela. Pirmoreiz televīzijā R. Berija parādījās seriāla pilot sērijā. Viņu izveidoja un tālāk attīstīja "Radīti skatuvei" veidotāji Raiens Mērfijs, Breds Falčuks un Jans Brenans.
R. Berija ir Ņujorkas teātra mākslas akadēmijas (New York Academy of the Dramatic Arts; NYADA) studente, absolvējusi izdomāto Viljama Makinlija skolu, kur bija skolas ansambļa "Jaunais virziens" dalībniece un viena no tā līderēm. Seriāla laikā viņai ir bijušas attiecības ar vairākiem tēliem, ar skolas amerikāņu futbola komandas saspēles vadītāju un vienu no ansambļa līderiem Finnu Hadsonu (attēlo Korijs Montīts) viņi arī saderinās. Tāpat seriāla attīstības laikā R. Berija sāk kļūt no individuālistes līdz "komandas dalībniecei". Viņas tēvi viņu nosauca seriāla "Draugi" Reičelas Grīnas vārdā. Par lomas attēlošanu L. Mišela ir saņēmusi 2009. gada Satellite Award balvu kā labākā aktrise muzikālajā vai komēdiju seriālā, 2012. gada People's Choice balvu kā labākā aktrise, kā daļa no seriāla aktieru sastāva saņēmusi arī Ekrāna aktieru ģildes balvu. Vēl aktrise bijusi nominēta vairākām balvām, tai skaitā Zelta globusa balvai un Grammy balvai.
Aleksandrs Hamiltons
Aleksandrs Hamiltons (en; dzimis, miris ) ir viens no ASV pamatlicējiem un ASV Konstitūcijas autoriem. Pirmais ASV finanšu ministrs. Hamiltona portrets ir uz ASV 10 dolāru banknotes.
Cena (ciems)
Cena (arī Cenas) ir apdzīvota vieta Zemgalē, Jelgavas novadā. Ciemats atrodas Misas upes krastā aptuveni 32 km no Rīgas un 10 km no Jelgavas.
Aleksandrs Hamiltons
Dzīvesgājums
Dzimis Britu Vestindijā (mūsdienu Sentkitsā un Nevisā) nereģistrētā laulībā, tāpēc Hamiltonam nebija iespēju apmeklēt baznīcas skolu un viņš mācījās privātā ebreju skolā. 1768. gadā nomira māte un, tā kā tēvs viņus bija pameties iepriekš, faktiski kļuva par bāreni. Sācis strādāt vietējā tirdzniecības kompānijā, 1772. gadā viņš ieradās kontinentālajā Amerikā un iestājās Karaliskajā koledžā Ņujorkā (mūsdienās Kolumbijas Universitāte).
Cena (ciems)
Iedzīvotāju skaita dinamika
Esošajās robežās, pēc CSP un OSP datiem.
Aleksandrs Hamiltons
Dzīvesgājums
1775. gadā, sākoties ASV Neatkarības karam, Hamiltons iestājās brīvprātīgajā studentu milicijā un piedalījās kaujās. 1776. gadā kļuva par Džordža Vašingtona palīgu.
1782. gadā Hamiltons no Ņujorkas štata tika ievēlēts Konfederācijas kongresā. 1783. gadā atteicās no darba kongresā un Ņujorkā kļuva par juristu. 1784. gadā nodibināja Bank of New York — vecāko ASV banku, kura darbojas arī mūsdienās (kopš 2007. gada Bank of New York Mellon Corporation). 1787. gadā piedalījās Filadelfijas konventā un ir vienīgais ņujorkietis, kurš parakstījis ASV Konstitūciju.
1789. gada 11. septembrī pirmais ASV prezidents Džordžs Vašingtons iecēla Hamiltonu par ASV finanšu ministru. Tomēr 1794. gada 1. decembrī Hamiltons atkāpās no amata, lielā mērā ārlaulības sakara ar kādu precētu sievieti dēļ, ko var uzskatīt par pirmo seksa skandālu ASV vēsturē. Tomēr Hamiltons lielā mērā saglabāja politisko ietekmi kā viens no tuvākajiem Vašingtona līdzgaitniekiem.
1801. gadā Hamiltons nodibināja avīzi New York Post. Hamiltons aktīvi piedalījās prezidenta vēlēšanās un citos politiskajos procesos, bieži publicējot asus pamfletus. Kāda pamfleta dēļ ASV viceprezidents Ārons Bers izaicināja Hamiltonu uz divkauju. Tā notika 1804. gada 11. jūlijā Ņujorkas pievārtē. Divkaujā Hamiltons tika nāvējoši ievainots un nākamajā dienā mira.
Pāvils I
Pāvils I var būt:
Ksjonža Velkopolska
Ksjonža Velkopolska - pilsēta Polijā, Lielpolijas vojevodistē uz dienvidiem no Sremas.
Ebreju vēsturnieka Heinriha Grēca (Heinrich Graetz, 1817 - 1891) dzimtā pilsēta.
Hadsons
Hadsons (sieviešu dzimtē Hadsone) ir angļu uzvārds (en). Personas ar šādu uzvārdu:
Lielpolija
Lielpolija (pl, de, la) ir vēsturisks Eiropas reģions Polijas rietumdaļā Vartas un Notecas upju baseinos. Vēsturiskā galvenā pilsēta — Poznaņa, garīgais centrs — Gņezno. Nosaukums jāsaprot kā Vecā Polija, pretēji Jaunajai Polijai — Mazpolijai.
Vēsture
XI.gs Polijas valsts centrs pārvietojās uz Krakovu Mazpolijā, tomēr gandrīz visu laiku līdz Polijas dalīšanām Lielpolija bija lielākā vai mazākā mērā Polijas valsts sastāvdaļa un viens no tās garīgajiem centriem.
Poliju sadalot, Lielpolija kļuva par Prūsijas sastāvdaļu, sākumā saglabājot zināmu patstāvību, bet vēlāk iekļaujoties Vācijā un piedzīvojot ģermanizācijas draudus.
Tomēr pēc Pirmā pasaules kara, atkal nodibinoties Polijas valstij, Lielpolija iekļāvās tās sastāvā.
Lielpolijas novads mūsdienās ietver sevī Polijas Lielpolijas vojevodisti un daļu no Lubušas, Kujāvijas-Pomožes un Lodzas vojevodistes.
Zibakcija
Zibakcija, flešmobs ir cilvēku grupa, kas pēkšņi sanāk kopā publiskā vietā, īsu laika sprīdi veic neierastu darbību un pēc tam ātri izklīst.
Vēsture
Pirmā plaši zināmā zibakcija notika 2003. gada maijā, Manhatanā. To organizēja Bills Vasiks, laikraksta „Harper’s Magazine” vecākais redaktors. Pirmais mēģinājums bija neveiksmīgs, jo izraudzītais mazumtirdzniecības preču veikals tika brīdināts par šo plānu. Vasiks izvairījās no šis problēmas otrās zibakcijas laikā, kas notika 2003. gada 3. jūnijā, universālveikalā "Macy’s" — viņš informēja dalībniekus par sākotnējām satikšanās vietām — četriem iepriekšsagatavotiem Manhatanas bāriem — un tikai tur viņi saņēma tālākas instrukcijas par pašu notikumu un tā norises vietu — tieši pirms tā sākuma. Bezskaņas diskotēkas (zibakciju paveids) ir piesaistījušas līdz šim lielākās savākšanās. „Klusais reivs” Londonā, Viktorijas stacijā iesaistīja 4000 dalībniekus. 2006. gada 30. novembrī vēl viens liels notikums bija vērojams Apvienotajā Karalistē, Padingtona stacijā ar vairāk nekā 3500 cilvēku piedalīšanos.
Zibakcijas Latvijā
2007. gada novembrī notika līdzīga akcija pie Rīgas cirka. 2009. gada 2. novembrī pie Brīvības pieminekļa norisinājās patriotiska "zibakcija" - himnas dziedāšana, kas organizēta pēc tirdzniecības ķēdes ELVI iniciatīvas.
Neskaitot to, ka ir domubiedru grupas un dažādas vietnes, kur savācas cilvēki, ir arī lapa, kurā var izīrēt pūli. Tā būtu kā nākamā pakāpe. Tas ir visām trim pusēm izdevīgi. Uzņēmumi dabū reklāmas kampaņu par minimāliem izdevumiem, cilvēki, kas piedalās zibakcijā, nopelna un sabiedrība tiek izklaidēta ar jauniem apbrīnas vērtiem kadriem.
Nosaukums "zibakcija" ir atzīts par 2010. gada vārdu latviešu valodā. "Zibakcijai" kā mūsdienīgai aktualitātei ir piedāvāti arī nosaukumi "pēksnis", "pārsteiga", "ņūklis", "pēkšņotāji", "zibsapulce", "zibpulce", "momentakcija".
Eiropas konstitūcija
Eiropas konstitūcija jeb Līgums par Konstitūciju Eiropai ir bijis Eiropas Savienības (ES) konstituējoša līguma projekts, par kuru vienojās ES valstu vadītāji Romā.
Lai līgums stātos spēkā, būtu nepieciešama tā ratifikācija visās 25 ES dalībvalstīs.
No 2004. līdz 2005. gadam līgums bija ratificēts 12 dalībvalstu parlamentos, to vidū arī Latvijas Saeimā, kā arī Spānijā un Luksemburgā — referendumā. Francijā un Nīderlandē notikušajos referendumos līgums tika noraidīts, un, pamatojoties uz šo referendumu rezultātiem, deviņās dalībvalstīs līguma ratifikācija tika atlikta uz nenoteiktu laiku. 2007. g. tā vietā tika saskaņots jaunā "Reformu līguma" teksts.
Bibliogrāfija
Bibliogrāfiskie darbi atšķiras atkarībā no to mērķa, un to parasti var iedalīt divās kategorijās: uzskaites bibliogrāfija (ko sauc arī par atsauces vai sistemātisku bibliogrāfiju), kā rezultātā publikācijas pārskats ir noteiktā kategorijā, kā arī analītiska vai kritiska bibliogrāfija, kurās pēta grāmatu ražošanu. Agrākos laikos, bibliogrāfija galvenokārt vērsta uz grāmatām. Tagad abas bibliogrāfijas kategorijas aptver darbus arī citos formātos, ieskaitot ierakstus, kinofilmas un video, grafiskos objektus, datubāzes, CD-ROOMs un tīmekļa vietnes.
Nacionālā bibliogrāfija
Nacionālā bibliogrāfija reģistrē Latvijā izdotos iespieddarbus (grāmatas, periodiskos izdevumus, kartes, notis, rakstus presē u.c.), kā arī elektroniskās publikācijas saskaņā ar Obligāto eksemplāru likumu (2006). Tā sniedz autoritatīvas ziņas par valsts izdevējprodukciju, bet Letikas daļa arī par nacionālo kultūras mantojumu ārpus Latvijas (ar Latviju saistīto autoru oriģināldarbiem un tulkojumiem, kā arī rakstiem par Latviju). Nacionālā bibliogrāfija izmantojama izglītībai, pētniecībai, praktiskam darbam - skolās un augstskolās, bibliotēkās, informācijas centros, izdevniecībās, medijos, radošajās industrijās.
Latīņamerikas valstis izveidojušas veiksmīgu sadarbības projektu ABINIA nacionālās bibliogrāfijas jomā.
Pink Floyd diskogrāfija
Britu rokgrupas Pink Floyd diskogrāfija sastāv no 14 studijas albumiem (no kuriem viens ir pa pusei studijas albums un pa pusei koncertalbums), 3 koncertierakstiem (neieskaitot apvienoto), 8 labāko dziesmu izlasēm, 4 ierakstu apkopojumiem, 1 minialbuma, 26 singliem, 25 mūzikas video un četriem video albumiem.
Grupa izveidota 1965. gadā, sākumā tā kļuva populāra ar savu psihedēliskā un speisroka mūziku, vēlāk zināma ar savu progresīvā roka stilu. Grupa zināma ar filozofiskajiem dziesmu tekstiem, skaņu eksperimentiem, inovatīvo vāka attēlu mākslu, un grandiozajiem koncertšoviem. Tā saucama par vienu no rokmūzikas veiksmīgākajām grupām — aprēķināts, ka tās albumi kopā pārdoti 250 miljonos eksemplāru, kamēr ASV vien pārdoti 74,5 miljoni eksemplāri eksemplāri.
Kurova
Kurova (, izrunā: ) ir ciems un tāda paša nosaukuma gminas centrs Polijas austrumos. Ciems atrodas Pulavu apriņķī, Ļubļinas vojevodistē. Kurova ir Polijas bijušā prezidenta Vojceha Jaruzeļska dzimtais ciems. 2010. gadā Kurovā dzīvoja 2826 iedzīvotāji.
Pink Floyd diskogrāfija
Sešdesmito gadu beigās kā psihedēliskā roka grupa, kuras līderis bija Sids Barets, Pink Floyd guva lielus panākumus un bija viena no populārākajām Londonas pagrīdes vienībām. Bareta neadekvātās uzvedības dēļ viņš 1968. gadā tika nomainīts pret dziedātāju un ģitāristu Deividu Gilmoru, tajā pašā tika izdots grupas otrais studijas albums A Saucerful of Secrets, taču tajā Barets piedalās vien dažās dziesmās. 1969. gadā tika izdots grupas pirmais dubultalbums, kam tika dots nosaukums Ummagumma — pirmajā diskā bija vecāks koncertieraksts, otrajā — grupas dalībnieku solopriekšnesumi. Pamazām par grupas līderi kļuva basists un dziedātājs Rodžers Voterss, kurš tāds palika līdz pat viņa aiziešanai no grupas 1985. gadā. Septiņdesmito gadu vidū un beigās grupa ierakstīja četrus albumus, kas viņiem nodrošināja lielus vispasaules panākumus; visi, izņemot Animals, nokļuva ASV pirktāko albumu topa pirmajā vietā. The Dark Side of the Moon ir viens no visu laiku pārdotākajiem albumiem — aprēķināts, ka tas pārdots vairāk nekā 50 miljonos eksemplāru, turpretī The Wall ir visu laiku labāk pārdotais vairāku disku albums ASV. 1985. gadā Voterss vēlējās grupu likvidēt, sakot, ka tās muzikālais potenciāls ir iztērēts, taču palikušie grupas dalībnieki, Gilmora vadīti, tupināja koncertēt ar Pink Floyd vārdu. Pēc ārpustiesas vienošanās ar Votersu, grupa atkārtoja savus panākumus ar albumiem A Momentary Lapse of Reason (1987) un The Division Bell (1994).
Kurova
Kurova dibināta 1185. gadā. Laika posmā no 1431. līdz 1442. gadam tā ieguva Magdeburgas tiesības. Veidojās kā ādas apstrādes centrs. 16. gadsimtā kļuva par vienu no kalvinisma centriem. Pēc Polijas dalīšanām 1795. gadā Kurova tika iekļauta Austrijas sastāvā, 1809. gadā — Varšavas hercogistē, bet 1815. gadā — Kongresa Polijā. Pēc Janvāra sacelšanās 1870. gadā zaudēja pilsētas tiesības. Otrā pasaules kara sākumā Polijas kampaņas laikā Kurovu bombardēja Vācijas gaisa spēki Luftwaffe. Pēc Polijas okupēšanas vācieši pilsētā izveidoja divas koncentrācijas nometnes. 1942. gadā tika izveidots arī geto. Daudzi Kurovas iedzīvotāji šajā laikā bija iesaistījušies partizāņu karā.
Pink Floyd diskogrāfija
Koncertšovi
Pink Floyd saucami par koncertšovu pionieriem. Grupas koncerti ir slaveni ar daudzu vizuālo efektu apvienojumu ar mūziku, kas mūziķus ļāva uztvert pat sekundāri. Daudzi mūziķi atzinuši, ka ietekmējušies no Pink Floyd grandiozajiem koncertšoviem - jau no septiņdesmito gadu sākuma tajos bija iekļauti lāzeršova elementi, bet pēc Animals, 1977. gadā, koncertos virs skatuves gozējās pat liela izmēra cūka. Visiem grupas zināmākajiem albumiem bijušas arī atsevišķas koncerttūres.
Ivans Ribakovs
Ivans Ribakovs (dzimis Zarasos ) ir Latvijas krievu pedagogs un politiķis. Bijis Rēzeknes domes deputāts, Rēzeknes Goda pilsonis. I. Ribakovs ir bijis ilggadējs Saeimas deputāts, darbojies sešos sasaukumos. Pārstāv partiju "Saskaņa".
Pink Floyd diskogrāfija
The Dark Side of the Moon
Pink Floyd komerciāli veiksmīgākajam albumam bijušas pat divas koncerttūres - viena no tām pirms albuma izdošanas 1972. gadā, otra 1973. gadā. Ja 1972. gadā pilna The Dark Side of the Moon tika spēlēta koncerta pirmajā daļā, bet dziesmas no vecākiem albumiem otrajā daļā, tad 1973. gada koncerttūrē kārtība bija otrāda. Pirmo reizi šis albums pilnā apjomā tika izpildīts 1972. gada janvārī, taču pēdējo reizi 1994. gadā, The Division Bell koncerttūrē 1994. gadā.
Ivans Ribakovs
Dzīvesgājums
Dzimis 1960. gadā Zarasos Lietuvā, līdz 1977. gadam mācījās Zarasu internātskolā. Studēja Daugavpils Pedagoģiskajā institūtā, ko 1982. gadā absolvēja matemātikas un fizikas skolotāja specialitātē.
Pink Floyd diskogrāfija
Shine On You Crazy Diamond (Wish You Were Here)
Arī albums Wish You Were Here tika izpildīts jau pirms tā izdošanas. Parasti koncertprogrammā tika iekļauts pilns Wish You Were Here izpildījums, divi Animals dziesmu uzmetumi un pilns The Dark Side of the Moon izpildījums. Pēdējais lielais šovs šīs tūrē notika 1975. gada Nebvērtas festivālā - tā bija pēdējā reize, kad tika izpildīta dziesma Echoes un pēdējais pilnais The Dark Side of the Moon koncertizpildījums, kurā piedalījies Rodžers Voterss.
Ivans Ribakovs
Dzīvesgājums
Strādāja par fizikas skolotāju Kolagimas 2. vidusskolā Krievijā (1982—1983), pēc tam Rēzeknē. Bija Rēzeknes tautas izglītības nodaļas inspektors, Rēzeknes 4. vidusskolas direktors (1984—1985) un Rēzeknes 2. vidusskolas direktors (1986—2002).
Pink Floyd diskogrāfija
In the Flesh (Animals)
Albuma Animals tūres koncertprogramma parasti saturēja pilnus Animals un Wish You Were Here izpildījumus, un dažas dziesmas no The Dark Side of the Moon. Grupas līderis Rodžers Voterss koncerttūres laikā piedzīvoja vairākus nepatīkamus incidentus - reiz viņš pārtraucis dziesmu un nolamājis trokšņainus apmeklētājus, taču zināmākais no tiem ir koncerta laikā izdarītais spļāviens kāda klausītāja sejā. Abi šie incidenti kulminēja Votersa nepatiku pret lieliem koncertšoviem - vēlāk, daļēji pamatojoties arī uz tiem, viņš radīja albumu The Wall.
Ivans Ribakovs
Dzīvesgājums
I. Ribakovs darbojas arī kā sporta funkcionārs, bijis futbola kluba "Dižvanagi" prezidents.
Pink Floyd diskogrāfija
The Wall
The Wall koncerti saturēja tikai minētā albuma koncertizpildījumu. Pirmo dziesmu izpildīja grupas maskās tērpušies mūziķi, tikai vēlāk parādījās īstais Pink Floyd sastāvs. Koncerta laikā tika uzbūvēta un sagrauta milzu siena, bija redzami arī pēc Džeralda Skārfa karikatūrām veidoti gumijas tēli. Šīs koncerttūres ieraksti 2000. gadā izdoti koncertalbumā Is There Anybody Out There? The Wall Live 1980-81
Ivans Ribakovs
Politiskā darbība
Bijis Padomju Savienības Komunistiskās partijas biedrs no 1986. gada.
Pink Floyd diskogrāfija
Sertifikāti
Sudrabs
Ivans Ribakovs
Politiskā darbība
2001. gadā I. Ribakovu ievēlēja Rēzeknes domē no PCTVL saraksta un ievēlēja par Rēzeknes domes priekšsēdētāja vietnieku.
Pink Floyd diskogrāfija
Sertifikāti
Zelts
Ivans Ribakovs
Politiskā darbība
Pēc gada I. Ribakovs pirmo reizi kļuva par parlamenta deputātu, kad viņu ievēlēja 8. Saeimā no PCTVL, kur viņš darbojās Budžeta un finanšu komisijā un Publisko izdevumu un revīzijas komisijā. 2003. gadā, sadaloties PCTVL Saeimas frakcijai I. Ribakovs turpināja darbu Tautas saskaņas partijas frakcijā. 2006. gadā I. Ribakovs tika ievēlēts arī 9. Saeimā no apvienības "Saskaņas Centrs" saraksta, kur darbojās Budžeta un finanšu komisijā un Pilsonības likuma izpildes komisijā. 2010. gadā tika ievēlēts 10. Saeimā, arī tajā viņš darbojās Budžeta un finanšu komisijā un Pilsonības likuma izpildes komisijā. 2011. gadā tika ievēlēts arī 11. Saeimā ārkārtas vēlēšanās no apvienības "Saskaņas Centrs" saraksta, darbojās Budžeta un finanšu (nodokļu) komisijas un Pilsonības likuma izpildes komisijas sastāvos.
Pink Floyd diskogrāfija
Sertifikāti
Platīns
Ivans Ribakovs
Politiskā darbība
2014. gadā I. Ribakovs tika ievēlēts 12. Saeimā no partijas "Saskaņa" saraksta, tāpat vēlētāji viņu atbalstīja arī 2018. gadā notikušajās 13. Saeimas vēlēšanās, kad tika ievēlēts 13. Saeimā. I. Ribakovs kandidēja arī 14. Saeimas vēlēšanās 2022. gadā, taču "Saskaņas" saraksts nepārvarēja 5% barjeru.
Pink Floyd diskogrāfija
Sertifikāti
3x Zelts
2x Platīns
3x Platīns
4x Platīns
6x Platīns
8x Platīns
9x Platīns
Relativitātes teorija
Ar jēdzienu "relativitātes teorija" var saprast vai nu vienu no Einšteina relativitātes teorijas daļām, vai tās abas. 1905. gadā Alberts Einšteins formulēja savu speciālo relativitātes teoriju, savukārt 1915. gadā — vispārīgo relativitātes teoriju, kurā nu bija iekļauts arī gravitācijas apraksts.
Relatīvistiskā fizika
Ķermeņu kustības un viļņu izplatīšanās ātrumi ir ierobežoti — tie nevar pārsniegt gaismas ātrumu vakuumā. Ja kustības ātrums ir ievērojami mazāks par gaismas ātrumu, tad šādu kustību apraksta klasiskās (Ņūtona) mehānikas likumi. 19. gadsimta beigās un 20. gadsimta sākumā, detalizētāk izpētot elektromagnētiskos viļņus, tika secināts, ka gaismai nav piemērojams ātrumu saskaitīšanas likums un ka, ķermeņu ātrumam tuvojoties gaismas ātrumam, pastāv novirzes no otrā Ņūtona likuma. Piemēram, palielinoties elektronu ātrumam, to trajektorijas elektriskajos un magnētiskajos laukos mainījās tā, it kā šie elektroni kļūvuši inertāki, tas ir, palielinājusies to masa. Tātad Ņūtona mehānikas likumi nav universāli. Relatīviskā teorija (fizika) ir lielu ātrumu fizika. Speciālā relativitātes teorija nosaka inerciālo atskaites sistēmu mehāniku, vispārīgā relativitātes teorija aplūko arī neinerciālu kustību un gravitācijas mijiedarbību.
Speciālā relativitātes teorija
Speciālā relativitātes teorija postulē, ka gaismas ātrums vakuumā visiem novērotājiem ir vienāds. Tas atrisināja Maikelsona—Morlija eksperimenta radīto mīklu — netika pierādīts, ka gaisma pārvietojas pa kādu noteiktu vidi (visi zināmie viļņi pārvietojās pa vidi: cietu vielu, šķidrumu vai gāzi). Ņūtona klasiskā mehānika nepieļāva, ka gaisma varētu nepārvietoties pa vidi un ka tās ātrums varētu būt absolūts neatkarīgi no novērotāja ātruma, bet Einšteinam izdevās radīt teoriju, kas to pieļāva. Tas nozīmēja daudzu būtisku fizikas jēdzienu pārdefinēšanu — pilnīgi mainījās priekšstati par laiku, telpu, masu, enerģiju, attālumu, kustības daudzumu. Atklājās, ka masa un enerģija būtībā ir ekvivalenti, ātrums izliec laiku, gaismas ātrums ir lielākais iespējamais ātrums, objekti, kas pārvietojas, šķiet smagāki un ir saspiesti pārvietošanās virzienā, gaismai piemīt kustības daudzums, divi notikumi, kas vienam novērotājam šķiet notiekam vienlaicīgi, var šķist notiekam ar laika starpību novērotājam, kas pārvietojas attiecībā pret pirmo novērotāju. Speciālā relativitātes teorija satrieca visus zinātnes pasaules pamatus. Tajā tomēr vēl nebija ietverta gravitācija.
Speciālā relativitātes teorija matemātiski balstās uz Lorenca transformāciju. Einšteina skaidrojums balstījās uz divām aksiomām: pirmkārt, ka dabas likumiem jābūt vienādiem visiem novērotājiem, kas noteiktā ātrumā pārvietojas attiecībā viens pret otru (šī ideja bija jau Galilejam, tāpēc to sauc par Galileja—Einšteina relativitātes principu), un, otrkārt, ka gaismas ātrumam jābūt vienādam visiem novērotājiem. Speciālā relativitāte noraidīja uzskatu, ka laiks un izmēri ir absolūti.
Viena no speciālās relativitātes spēcīgajām pusēm ir tā, ka nepieciešams pieņemt tikai dažas viegli saprotamas premisas:
Vispārīgā relativitātes teorija
Vispārīgā relativitātes teorija nodemonstrēja gravitācijas teoriju, kas pilnībā nomainīja Ņūtona gravitācijas teoriju. Matemātiski tā balstījās uz diferenciālo ģeometriju un tensoriem. Vispārīgā relativitāte noteica, ka visi novērotāji ir vienlīdzīgi, ne tikai tie, kas pārvietojas ar noteiktu ātrumu. Gravitācija atšķirībā no Ņūtona apgalvotā vairs netiek uzskatīta par spēku, bet gan par laiktelpas izliekuma sekām. Vispārīgā relativitāte postulē, ka masas un enerģijas klātbūtne izliec laiktelpu, un šis izliekums ietekmē daļiņu, pat gaismas, ceļu. Šī teorija ir pamatā kosmoloģijas Standartmodeļa izveidei.
Noir Désir
Noir Désir ir franču rokgrupa no Bordo, kas tika izveidota 1983. gadā. Tā bija visveiksmīgā franču rokgrupa 1990. gados un 2000. gadu sākumā, pārdodot divus albumus, kuri Francijā tika sertficēti kā "dubultais platīns" un trīs albumus, kuri ieguva "zeltu". 2003. gadā grupai nācās uz laiku pārtraukt savu darbību, kad tās vokālists Bertrāns Kantā tika notiesāts par slepkavību, bet pirmstermiņā 2009. gadā tika atbrīvots, turpinot uz laiku grupas darbību. Tā tika pārtraukta 2010. gadā.
12. Bauskas kājnieku pulks
12. Bauskas kājnieku pulks bija Latvijas Bruņoto spēku 4. Zemgales kājnieku divīzijas vienība (1919—1940)
Izveide
Pulks tika izveidots 1919. gada rudenī uz Liepājas zemessardzes bataljona bāzes kā Latgales divīzijas papildbataljons. 1919. gada 24.novembrī Lejaskurzemes kara apgabala priekšnieks pulkvedis Oskars Dankers izdeva pavēli par pastāvīgas kara vienības statusa piešķiršanu bataljonam, no 1920. gada 1. janvāra — 12. Bauskas kājnieku pulks.
Piedalīšanās kaujās
1920. gada 9. maijā pulku pārveda uz Latgales fronti. Par piemiņu par šo notikumu katru gadu 9.maijā tika atzīmēta pulka dibināšanas diena. Atbrīvošanas karā krita 3 karavīri. 1921. gada februārī pulks ieradās savā pastāvīgajā dislokācijas vietā — Daugavpils cietoksnī.
Devīze
“Labāk manu galvu ņēma, nekā manu tēvu zemi."
Finns Hadsons
Finns Hadsons (en) ir izdomāts tēls amerikāņu televīzijas seriālā "Radīti skatuvei" (Glee). Viņu attēloja aktieris Korijs Montīts. Pirmoreiz televīzijā F. Hadsons parādījās seriāla pilot sērijā. Pēdējoreiz seriālā viņš piedalījās (tā paša gada jūlijā Montīts nomira). Viņa pēdējā izpildītā dziesma bija Don't Stop Believin'. Seriāla piektās sezonas trešā sērija The Quarterback, kas tika pārraidīta, bija veltīta viņa piemiņai.
Šillers
Šillers (de; sieviešu dzimtē Šillere) ir vācu cilmes uzvārds. Cilvēki ar šo uzvārdu:
Finns Hadsons
Tēlu izveidoja un tālāk attīstīja "Radīti skatuvei" veidotāji Raiens Mērfijs, Breds Falčuks un Jans Brennans.
F. Hadsons bija izdomātās Viljama Makinlija skolas ansambļa "Jaunais virziens" dalībnieks un viens no tā līderiem, kā arī skolas amerikāņu futbola komandas saspēles vadītājs. Seriāla laikā viņam ir bijušas attiecības ar vairākiem tēliem, ar vienu no ansambļa līderēm Reičelu Beriju (attēlo Lija Mišela) viņš arī saderinās. Pēc vidusskolas absolvēšanas viņš iestājās bruņotajos spēkos, kur gan nepavadīja ilgu laiku, vēlāk palīdzot Vilam Šusteram vadīt ansambli.
Lai arī pirms tēlošanas seriālā K. Montīts nav bijis dziedātājs, seriālā viņa attēlotais tēls izpilda vairākus solo un duetus ansamblī, tāpat ansamblī dažreiz spēlē bungas. Par lomas atveidošanu K. Montīts ir saņēmis Ekrāna aktieru ģildes balvu kā daļa no aktieru sastāva un Teen Choice Award, tāpat bijis nominēts vairākām citām balvām.
Rot
Rot vai ROT var būt:
Karlo Ančeloti
Karlo Ančeloti (it; dzimis, Redžolo, Itālijā) ir itāliešu futbola treneris un bijušais futbolists. Spēlējis pussarga pozīcijā, bijis Itālijas futbola izlases dalībnieks. Kopš 2021. gada jūnija ir Spānijas La Liga kluba Madrides "Real" galvenais treneris.
Degslāneklis
Degslāneklis jeb degakmens ir sīkgraudains nogulumiezis, kura sastāvā ir minerāli (dolomīts, kvarcs, kaolinīts u.c.) un kerogēns (cietu organisku ķīmisku savienojumu maisījums). Tas ir arī derīgais izraktenis, kas ir jo vērtīgāks, jo vairāk tā sastāvā ir kerogēna. Pēc organiskās daļas ķīmiskā sastāva degslāneklis ir ļoti līdzīgs naftai. Tas ir veidojies 450 miljonus gadu no dzīvnieku un augu atliekām.
Karlo Ančeloti
Futbolista karjera
Profesionāla futbolista karjeru sācis klubā Parma. No 1979. līdz 1987. gadam pārstāvēja AS Roma, kura sastāvā četras reizes ieguva Itālijas kausu un 1982.—1983. gada sezonā uzvarēja A sērijā. Vēlāk pārstāvēja citu Itālijas klubu AC Milan. Tā sastāvā divreiz izcīnīja Eiropas kausu un divreiz triumfēja arī A sērijā.
Itālijas futbola izlasē debitēja pret Nīderlandi un savā pirmajā spēlē izlases rindās guva arī vārtus. Ančeloti bija izlases sastāvā 1986. un 1990. gada FIFA Pasaules kausa un 1988. gada Eiropas čempionāta finālturnīros. Kopumā izlases rindās aizvadījis 26 spēles un guvis vienus vārtus.
Degslāneklis
Degakmens sastopams daudzās pasaules vietās. Lielākās degslānekļa atradnes ir ASV (Kolorādo, Vaiomingas, Jūtas štatos). Ievērojams daudzums sastopams arī Krievijā, Kongo, Brazīlijā, Itālijā, Marokā. Degakmens sastopams arī Igaunijas ziemeļaustrumos, kur to izmanto par kurināmo elektroenerģijas ieguvei, kā arī par ķīmiskās rūpniecības izejvielu.
Karlo Ančeloti
Trenera karjera
Pirmais klubs trenera karjerā bija Reggiana. Vēlāk strādāja ar Parma, Turīnas "Juventus" un AC Milan. Ar Milan divreiz uzvarēja UEFA Čempionu līgā.
2009. gada novembrī kļuva par Anglijas Premjerlīgas kluba Chelsea galveno treneri, karjeras turpinājumā vadīja arī Parīzes "Saint-Germain", Madrides "Real" un Minhenes "Bayern". 2013.—2014. gada sezonā, būdams Madrides "Real" galvenais treneris, vēlreiz uzvarēja UEFA Čempionu līgā. Karjeras laikā kā galvenais treneris ir kļuvis par Itālijas, Anglijas, Vācijas un Francijas čempionu.
2018. gada maijā tika apstiprināts Itālijas A sērijas kluba Napoli galvenā trenera amatā. 2019. gada decembrī pēc 2019.—2020. gada UEFA Čempionu līgas grupu turnīra pēdējās spēles pret Genk, kurā tika izcīnīta uzvara 4:0 un nodrošināta vieta izslēgšanas spēlēs, tika atbrīvots no amata. Pirms tam komanda nebija spējusi uzvarēt deviņās spēlēs pēc kārtas. 2019. gada decembrī kļuva par Anglijas Premjerlīgas kluba Everton galveno treneri. 2021. gada jūnijā atstāja amatu Everton, lai kļūtu par atkal kļūtu par Madrides "Real" galveno treneri.
Spēlētāja karjera
Roma
Milan
Trenera karjera
Juventus
Milan
Paris Saint-Germain
Real Madrid
Individuālie sasniegumi
Nils Ušakovs
Nils Ušakovs (ru, dzimis Rīgā) ir Latvijas krievu izcelsmes politiķis un bijušais žurnālists, pārstāv partiju "Saskaņa" un apvienību "Saskaņas Centrs" (bijis to abu priekšsēdētājs, šobrīd partijas "Saskaņa" līdzpriekšsēdētājs). Bijis 9. Saeimas deputāts, Rīgas domes priekšsēdētājs (2009—2019). Kopš 2019. gada — Eiropas Parlamenta deputāts.
Biogrāfija
N. Ušakovs dzimis Rīgā, viņa vecvecāki ieradās Latvijas PSR 1940. gadu beigās, vecmāmiņa un māte bijušas krievu valodas skolotājas, tēvs — inženieris rūpnīcā "Alfa". Uzaudzis Imantā, 1994. gadā N. Ušakovs beidza vidusskolu. 1999. gadā viņš Latvijas Universitātē ieguva sociālo zinātņu bakalaura grādu ekonomikā, 2002. gadā — maģistra grādu (Cand. oecon.) ekonomikā Eiropas studijās Dienviddānijas Universitātē. 1999. gadā N. Ušakovs naturalizējoties kļuva par Latvijas pilsoni.
Karjera
1998. gadā bijis pasniedzējs Latvijas Universitātē, bet drīz pēc tam kļuva par žurnālistu: strādājis Krievijas televīzijas NTV Baltijas nodaļā, Latvijas Televīzijas ziņu dienestā, laikrakstā "Respubļika" par ziņu un politikas nodaļas redaktoru, tāpat vēlāk laikrakstā "Telegraf" par ziņu un politikas nodaļas redaktoru, televīzijā TV5, Krievijas ziņu aģentūrā ITAR-TASS. 2006. gadā beidzis darbu žurnālistikā, pilnībā pievēršoties politikai.
Politiskā darbība
2005. gadā pēc Jāņa Urbanoviča uzaicinājuma N. Ušakovs iesaistījās politikā: iestājās Tautas Saskaņas partijā, bet tā paša gada novembrī tika ievēlēts par tās veidotās apvienības "Saskaņas Centrs" priekšsēdētāju. 2006. gada Saeimas vēlēšanās ievēlēts 9. Saeimā.
Pēc 2009. gada Latvijas pašvaldību vēlēšanām, kurās N. Ušakovs startēja kā "Saskaņas Centra" saraksta līderis Rīgā, ievēlēts Rīgas domē. Pēc ievēlēšanas domē "Saskaņas Centrs" kopā ar partiju LPP/LC izveidoja pārliecinošu vairākuma koalīciju un abu partiju līderi tika ievēlēti domes vadībā. N. Ušakovs kopš bija Rīgas domes priekšsēdētājs, bet Ainārs Šlesers — viņa vietnieks (pēc A. Šlesera ievēlēšanas Saeimā par vietnieku ievēlēts Andris Ameriks, kurš tāpat kā N. Ušakovs amatu saglabāja arī nākamajā domes sasaukumā).
2011. gadā parakstu vākšanas referenduma ierosināšanai ietvaros N. Ušakovs parakstījās par valsts valodas statusa piešķiršanu krievu valodai un publiski apstiprināja to, tādējādi veicinot nepieciešamā parakstu skaita savākšanu referenduma ierosināšanai. Šis solis izraisīja kritiku ne vien latviešos un latviešu politiķos, bet par to viņu nosodīja arī virkne ietekmīgu paša partijas biedru.
2013. gada vēlēšanās N. Ušakovs tika atkārtoti ievēlēts Rīgas domē, saņemot lielāko plusiņu skaitu no visiem kandidātiem — 110 572 — un 593 svītrojumus. Pirmajā jaunā domes sasaukuma sēdē atkārtoti ievēlēts Rīgas domes priekšsēdētāja amatā. 2013. gada novembrī tika ievēlēts par partijas "Saskaņa" valdes priekšsēdētāju, nomainot amatā Jāni Urbanoviču.
2017. gada pašvaldību vēlēšanās N. Ušakovu trešo reizi ievēlēja Rīgas domē, un viņš saglabāja arī domes priekšsēdētāja amatu.
Saskaņā ar mediju veiktajiem pētījumiem N. Ušakova politiskās ietekmes avots gan attiecībās ar vēlētājiem, gan partijas biedriem lielā mērā ir "Pirmais Baltijas kanāls", kura ziņu dienestu viņš vadīja pirms politiskās karjeras uzsākšanas. Pirmais Baltijas kanāls N. Ušakovam nodrošināja nepārtrauktu pozitīvu publicitāti, ignorējot citus "Saskaņas" vai konkurējošo partiju politiķus. Vienlaikus Rīgas dome un ar to saistītie uzņēmumi bija būtisks reklāmdevējs un publicitātes projektu partneris Pirmajam Baltijas kanālam, kura biznesa modelis balstās Krievijas Federācijas valsts televīzijas programmu retranslācijā Baltijas valstīs. Tā kā šo programmu pārraidīšanas tiesības ir gadu no gada jāatjauno, tas rada pastarpinātas aizdomas par N. Ušakova atkarību no Krievijas Federācijas.
2019. gada 5. aprīlī Vides aizsardzības un reģionālās attīstības ministrs Juris Pūce atstādināja N. Ušakovu no Rīgas domes priekšsēdētāja amata par "sistemātisku, bezkaunīgu likumu pārkāpšanu", vadot pašvaldības darbu. N. Ušakovs kandidēja 2019. gada Eiropas Parlamenta vēlēšanās kā "Saskaņas" saraksta līderis un tika ievēlēts Eiropas Parlamentā. 29. maijā, jau pēc ievēlēšanas Eiropas Parlamentā, viņš paziņoja par atkāpšanos no Rīgas domes priekšsēdētāja amata. 2019. gada oktobrī notikušajā partijas "Saskaņa" kongresā N. Ušakovs vairs nepretendēja uz partijas vadītāja amatu, kurā atgriezās Jānis Urbanovičs.
Pēc partijas neveiksmes 14. Saeimas vēlēšanās tās vadība mainījās, un kongresā 2023. gada janvārī N. Ušakovu ievēlēja par vienu no trim līdzpriekšsēdētājiem.
Skandāli
2017. gada maijā, dažas nedēļas pirms pašvaldību vēlēšanām, Ghetto Games vadītājs Raimonds Elbakjans paziņoja par "pilsoniskās sabiedrības aktīvistu brīvprātīgi veidotu filmu" "Pārgājiens", kuru veidoja dažādas intervijas ar N. Ušakovu un kadri no Elbakjana un Ušakova kopīga pārgājiena. KNAB, pārbaudot "Saskaņas" grāmatvedības uzskaites, secināja, ka partija filmas veidotāja uzņēmumam pēc tā lūguma pārskaitījusi 1500 eiro, ar ko pēc KNAB aprēķiniem segtas filmas veidošanas, pārraidīšanas un pirmizrādes izmaksas, bet filmā "Saskaņa" kā tās finansētāja nebija norādīta. KNAB par vairākiem pārkāpumiem kopā “Saskaņai” uzlikta 250 eiro sodu, ko tā 2018. gada janvārī nomaksāja.
2023. gada maija sākumā KNAB rosināja Ģenerālprokuratūrai uzsākt kriminālvajāšanu pret Ušakovu un trīs citām bijušajām Rīgas domes amatpersonām sakarā ar aizdomām par to, ka no 2018. gada maija līdz 2020. gada aprīlim viņi guvuši nelegālus ienākumus no korupcijas shēmas par pasažieru pārvadāšanu ar braukšanas maksas atvieglojumiem.
Privātā dzīve
N. Ušakovs pārvalda krievu, latviešu un angļu, pamatlīmenī — vācu, dāņu un zviedru valodu. Brīvajā laikā aizraujas ar sportu — skriešanu un riteņbraukšanu. , Rīgas maratona ietvaros, skrienot pusmaratona distanci, piedzīvoja pārslodzi un tika hospitalizēts. Rīgas mēra veselības stāvoklis saglabājās kritisks arī turpmākās dienās, tādēļ naktī uz viņš tika pārvests tālākai ārstēšanai uz klīniku Berlīnē. viņš pamodās no mākslīgā miega. viņš atgriezās Rīgā.